**ŠKOLSKÝ PORIADOK**

**Základnej školy v Lábe**

**Školský rok 2022/2023**

**čl. 1**

**Úvodné ustanovenie**

Riaditeľ školy vydáva tento školský poriadok v súlade so zákonom č. 245/2008 Z. z. o výchove a vzdelávaní (školský zákon) , vyhláškou MŠ SR č. 231/2009  Z. z. o podrobnostiach a organizácii školského roka na základných školách, vyhláškou č. 320/2008 Z. z. o základnej škole, zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, metodickým pokynom č. 22/2011 – R na hodnotenie žiakov základnej školy , Deklaráciou práv dieťaťa a Dohovoru o právach dieťaťa.

Prijatie dieťaťa do školy je správne konanie podľa zákona č. 71/1967 Zb. o správnom konaní (§ 38 ods. 4, § 5 ods. 3 zákona č. 596/2003 Z.z.). Správne orgány sú povinné postupovať v konaní v úzkej súčinnosti s účastníkmi konania, zúčastnenými osobami a inými osobami, ktorých sa konanie týka, a dať im vždy príležitosť, aby mohli svoje práva a záujmy účinne obhajovať, najmä sa vyjadriť k podkladu rozhodnutia, a uplatniť svoje návrhy. Účastníkom konania, zúčastneným osobám a iným osobám, ktorých sa konanie týka, musia správne orgány poskytovať pomoc a poučenia, aby pre neznalosť právnych predpisov neutrpeli v konaní ujmu (§ 3 ods. 2 zákon o správnom konaní). Rozhodnutie sa účastníkom konania oznamuje doručením písomného vyhotovenia tohto rozhodnutia. Žiadny občan SR nesmie byť riaditeľom školy diskriminovaný (Ústava SR, článok 12).

Podľa § 35 zákona č. 36/2005 Z.z. o rodine, ak sa rodičia nedohodnú o podstatných veciach súvisiacich s výkonom rodičovských práv a povinností, najmä o príprave na budúce povolanie, rozhodne na návrh niektorého z rodičov súd. Z tohto ustanovenia vyplýva povinnosť, že o zápise žiaka do školy musí byť zhoda rodičov, alebo ak je v tejto veci nezhoda rodičov, tak škola musí pred zápisom od rodiča vyžiadať rozhodnutie súdu podľa § 35 zákona č. 36/2005 Z.z. o rodine.

Školský poriadok bol prerokovaný na pedagogickej rade a v rade školy.  
Cieľom základnej školy je rozvoj osobnosti žiaka po stránke rozumovej, mravnej, etickej, estetickej, pracovnej a telesnej. Žiakom poskytujeme základné poznatky, zručnosti a schopnosti v oblasti jazykovej, prírodovednej, spoločenskovednej, umeleckej, športovej, zdravotnej, dopravnej a ďalšie poznatky a zručnosti, ktoré sú potrebné na jeho ďalšie vzdelávanie a orientáciu v živote a spoločnosti.

**Pre Základnú školu Láb sa žiaci rozhodli slobodne so svojimi rodičmi, s vedomím práva vybrať si školu, kde chcú získať základné vzdelanie. Z toho vyplýva, že sa slobodne rozhodli dodržiavať školský poriadok a využívať podmienky pre prácu v našej škole.**

*Každé spoločenstvo má svoje normy, pravidlá konania a spolunažívania.*

*Normy spoločenstva žiakov, učiteľov a rodičov našej školy stanovuje tento školský poriadok.*

Vízia a poslanie školy

 Základná škola Láb je zaradená do siete škôl, ktoré majú oprávnenie uskutočňovať výchovu a vzdelávanie. Zákonný zástupca, pestún alebo občan, prípadne ústav, ktorému bolo dieťa na základe súdneho rozhodnutia zverené do opatery, má právo vybrať si ľubovoľnú školu pre svoje dieťa. Ak sa dieťa zápisom zaradí medzi žiakov danej školy, je povinné riadiť sa pravidlami a vnútorným poriadkom danej školy.

Poslanie školy:

* poskytovať kvalitné základné inkluzívne vzdelanie zamerané na aktívne zručnosti žiakov
* vytvoriť priestor na prejavenie potenciálu, ktorý je v každom dieťati. Dať každému žiakovi šancu, aby sa rozvíjal podľa svojich schopností a bolo mu umožnené zažiť úspech
* zabezpečiť riadny chod školy
* zorganizovať život žiakov tak, aby čas strávený v škole bol efektívne využitý z hľadiska vzdelávania a výchovy
* zabezpečiť optimálne medziľudské vzťahy
* vytvoriť prostredie, v ktorom je možné uspokojiť rôznorodé vzdelávacie potreby každého jedinca bez výnimky
* podnecovať žiakov k tvorivému mysleniu, logickému uvažovaniu a k riešeniu problémov
* rozvíjať u žiakov kladný postoj k sebe, k ľuďom, vzdelaniu, prírode, spoločnosti
* naučiť žiakov pracovať s informáciami – vedieť vyhľadávať, triediť, funkčne využívať
* vytvárať u žiakov zručnosti komunikovať a kooperovať s inými ľuďmi, rešpektovať prácu a úspechy iných
* pripravovať žiakov k tomu, aby vedeli uplatňovať svoje práva a zároveň plniť si svoje povinnosti
* škola rešpektuje individuálne osobitosti človeka a osobitosti prameniace z jeho príslušnosti k určitej skupine

Na zabezpečenie týchto povinností musí každá základná škola vypracovať vlastný vnútorný poriadok školy.

Vnútorný poriadok školy obsahuje

* organizačné pokyny
* pokyny pre bezpečnosť a ochranu zdravia pri práci
* hygienické pokyny

**čl. 2**

**Všeobecné ustanovenie**

1. Základná škola v súlade s princípmi a cieľmi výchovy a vzdelávania tohto zákona podporuje rozvoj osobnosti žiaka vychádzajúc zo zásad humanizmu, rovnakého zaobchádzania, tolerancie, demokracie a vlastenectva, a to po stránke rozumovej, mravnej, etickej, estetickej, pracovnej a telesnej. Poskytuje žiakovi základné poznatky, zručnosti a schopnosti v oblasti jazykovej, prírodovednej, spoločenskovednej, umeleckej, športovej, zdravotnej, dopravnej a ďalšie poznatky a zručnosti potrebné na jeho orientáciu v živote a v spoločnosti a na jeho ďalšiu výchovu a vzdelávanie.
2. Školský poriadok predstavuje súhrn pravidiel spolužitia celého školského kolektívu žiakov, pedagogických a nepedagogických zamestnancov školy a rodičov, resp. zákonných zástupcov žiakov, ktorých dodržiavanie prispieva k napĺňaniu základného poslania školy.

**čl. 3**

**Práva žiakov**

***Žiak má právo a zároveň povinnosť poznať školský poriadok a dodržiavať ho.***

1. **Právo na vzdelanie** - vzdelanie má smerovať k plnému rozvoju ľudskej osobnosti a k posilneniu úcty k ľudským právam a základným slobodám. Každý žiak je sám zodpovedný za svoju činnosť vo vyučovacom procese, ako aj za to, že svojím správaním a konaním neznemožňuje ostatným spolužiakom získavať vedomosti a zodpovedne pracovať.
2. **Právo na slobodu prejavu** - každý žiak má právo vyjadriť svoj názor, avšak vyjadrovanie vlastných názorov nesmie obmedzovať slobodu prejavu iných. Žiadny prejav nesmie byť vulgárny ani urážlivý a musí byť v súlade so základnými etickými normami.
3. **Právo na informácie** - každý žiak má právo na informácie o všetkých okolnostiach súvisiacich s jeho štúdiom, najmä na informácie o hodnotení a klasifikácii svojich vzdelávacích výsledkov a o hodnotení správania.
4. **Právo na ochranu súkromia a zachovanie ľudskej dôstojnosti** - zakázané akékoľvek správanie, ktorého cieľom je ublížiť, ponížiť, ohroziť alebo zastrašiť iného žiaka, učiteľa či zamestnanca školy. Právo na súkromie zahŕňa tiež ochranu osobných údajov všetkých žiakov školy pred ich neoprávneným šírením a zneužitím.
5. **Sloboda myslenia, svedomia a náboženského vyznania** – v škole nie je na žiaka uskutočňovaný žiadny nátlak vo vzťahu k jeho náboženskému vierovyznaniu či filozofickému presvedčeniu.
6. **Sloboda združovania sa a zhromažďovania**- žiaci školy sa môžu zúčastňovať rôznych športových a kultúrnych akcií organizovaných školou.
7. **Zákaz diskriminácie a princíp rovnosti** – v škole sa uplatňuje princíp rovnosti medzi žiakmi a platí zákaz diskriminácie z dôvodu pohlavia, náboženského vyznania, farby pleti, zdravotného postihnutia, veku, národného alebo sociálneho pôvodu.

***Okrem týchto práv sa v našej škole uplatňujú všetky práva žiaka v súlade so zákonom 245/2008 Z. z. (školský zákon) a to právo žiaka na:***

* rovnoprávny prístup ku vzdelaniu,
* bezplatné vzdelanie,
* vzdelanie v štátnom jazyku,
* individuálny prístup rešpektujúci jeho schopnosti a možnosti, nadanie a zdravotný stav,
* bezplatné zapožičiavanie učebníc na povinné vyučovacie predmety,
* poskytovanie poradenstva a služieb spojených s výchovou a vzdelávaním,
* výchovu a vzdelávanie v bezpečnom a hygienicky vyhovujúcom prostredí,
* organizáciu výchovy a vzdelávania primeranú jeho veku, schopnostiam, záujmom, zdravotnému stavu v súlade so zásadami psychohygieny,
* zabezpečenie ochrany proti fyzickému, psychickému a sexuálnemu násiliu,
* na slobodnú voľbu voliteľných predmetov v súlade so svojimi možnosťami a záujmami v rozsahu ustanovenom vzdelávacím programom,
* na informácie týkajúce sa jeho osoby a jeho výchovno-vzdelávacích výsledkov.
* žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód a na vytvorenie nevyhnutných podmienok, ktoré túto výchovu a vzdelávanie umožňujú.

**čl. 4**

**Povinnosti žiakov**

1. Žiak je povinný slušne sa v škole správať, dbať na pokyny pedagogických pracovníkov, podľa svojich schopností sa svedomite pripravovať na vyučovanie a dodržiavať tento poriadok školy. Žiak je povinný správať sa aj mimo vyučovania, a to aj počas voľných dní a prázdnin tak, aby neporušoval zásady spolunažívania a mravné normy spoločnosti a robil česť škole aj sebe.
2. Žiak je povinný chodiť do školy pravidelne a včas podľa rozvrhu hodín a zúčastňovať sa činností, ktoré škola organizuje. Účasť na vyučovaní nepovinných predmetov a dochádzka do záujmových krúžkov, do školskej družiny a školského klubu je pre zaradených žiakov povinná.
3. Žiak musí byť v škole a na všetkých školských a mimoškolských podujatiach vhodne, čisto a bez výstredností oblečený a upravený (viď §20 ods. 1 Vyhlášky MŠ SR č. 320/2008 o základnej škole v aktuálnom znení 437/2020, platnej od 18. 12. 2020). Nie je prípustné: oblečenie nesmie byť priehľadné/priesvitné a musí zakrývať celý trup (brucho nesmie byť odhalené), bez akýchkoľvek výstrihov na hrudi či chrbte (odhaľujúcich spodné prádlo), dĺžka minisukní a krátkych nohavíc je ohraničená dosahom rúk, neodporúča sa nosiť dennodenne tepláky zo zdravotných a estetických dôvodov, v budove školy žiaci na hlavách nemajú čiapky a iné pokrývky hlavy a nenosia na tvári slnečné okuliare. Za výstrednosť sa považuje piercing na viditeľnom mieste, farbenie vlasov, vystrihaných či vyholených pásov, výrazné líčenie a lakovanie nechtov, extravagantné oblečenie, tetovanie... Úprava tváre líčením pre žiakov ZŠ zo zdravotného hľadiska nie je vhodná. Miera tolerancie je stanovená na aplikáciu jemného, málo výrazného make-upu, ktorý sa používa na úpravu aknóznej pleti, bezfarebný, málo výrazný lesk na pery, či bezfarebný alebo telový lak na nechty. Na svojom oblečení alebo školských potrebách nesmie žiak propagovať označenia potláčajúce a odsudzujúce isté skupiny ľudí, výrazy provokujúce násilie a nenávisť, sexuálne narážky, symboly propagujúce fašizmus, rasizmus, drogy, či už v nápisoch alebo obrázkoch fašistické alebo vulgárne symboly (ani v cudzom jazyku), alebo symboly a nápisy zvádzajúce k zneužívaniu a šíreniu návykových látok. V prípade, že žiak poruší niektoré z ustanovení, nebude pripustený na vyučovanie a rodič bude upovedomený o tom, že si ho má prísť prevziať.
4. Žiak je povinný šetriť učebnice a školské potreby, udržiavať v poriadku a v čistote svoje miesto, triedu a ostatné školské priestory, chrániť majetok školy pred poškodením; je povinný nosiť do školy učebnice a školské potreby podľa rozvrhu hodín a pokynov učiteľov. Akékoľvek poškodenie zariadenia školy z nedbanlivosti alebo úmyselné poškodenie je v plnej miere povinný nahradiť rodič žiaka (zákonný zástupca).
5. Pred skončením vyučovania žiaci nesmú bez dovolenia vychádzať zo školskej budovy a zdržiavať sa v školských priestoroch v čase mimo vyučovania bez dovolenia.
6. Žiak je povinný chrániť svoje zdravie a zdravie spolužiakov; žiakom sú v priestoroch školy a v jej areáli zakázané všetky činnosti, ktoré sú zdraviu škodlivé - fajčenie, pitie alkoholických nápojov, požívanie zdraviu škodlivých a omamných látok. V prípade akéhokoľvek úrazu je žiak povinný bezodkladne ho nahlásiť vyučujúcemu.

7. Mobilný telefón, alebo akékoľvek komunikačné zariadenie odpútava pozornosť a narúša

vyučovací proces. V základnej škole Láb sú preto tieto prostriedky nežiaduce.

Žiak nosí do školy mobilný telefón na vlastnú zodpovednosť.

Je prísne zakázané používať a mať zapnutý telefón, alebo akékoľvek informačno-

komunikačné zariadenie počas vyučovania. Nesmú sa používať ani  prídavné zariadenia –

slúchadlá, smart hodinky...

Všetky komunikačné zariadenia musí žiak na začiatku vyučovania odovzdať učiteľovi, ktorý mu

ich vráti po skončení vyučovania.

V prípade porušenia uvedeného zákazu je žiak povinný odovzdať zariadenia vyučujúcemu,

ktorý následne informuje vedenie školy a rodiča žiaka. Zariadenia smie žiak v škole použiť len v

nevyhnutnom  prípade a so súhlasom učiteľa !

8. Nabíjanie akýchkoľvek elektronických zariadení v škole je prísne zakázané!

9. Je zakázané fotografovať a zhotovovať audiovizuálne záznamy v priestoroch školy, bez súhlasu

vedenia školy.

Nedodržanie niektorého bodu školského poriadku žiakom je dôvodom pre udelenie výchovného opatrenia.

**čl. 5**

**Výchovné opatrenia**

Jednotlivé porušenia školského poriadku sú rozdelené do štyroch kategórií podľa závažnosti a každej z nich sa prislúcha určitý počet bodov za každé previnenie. Samostatnú kategóriu tvorí neospravedlnená neúčasť na vyučovaní.

### Menej závažné porušenie:

* zabúdanie pomôcok na vyučovanie vrátane cvičebného úboru na hodiny telesnej výchovy,
* nevhodná úprava zovňajšku - výstredné strihy a farby vlasov, piercing (okrem náušníc), tunely a rozťahovače ušných dierok
* chýbajúce alebo nevhodné prezuvky (športová obuv)
* neplnenie si povinností týždenníka
* neobalené učebnice
* používanie žuvačiek počas vyučovania

### Závažné porušenie:

* ohováranie, vysmievanie sa zo spolužiakov, vyvolávanie konfliktov medzi spolužiakmi
* správanie narúšajúce vyučovanie
* používanie mobilného telefónu počas prezenčného vyučovania
* nepovolené opustenie školy
* vulgárne vyjadrovanie sa v areáli školy, drobné poškodenie školského majetku – nie opakované
* opakovanie priestupku v krátkom čase po upozornení
* nevhodné správanie sa v areáli školy a na verejnosti

### Veľmi závažné porušenie:

* klamstvo, podvod
* správanie narúšajúce vyučovanie do takej miery, že muselo byť použité ochranné opatrenie
* nerešpektovanie pokynov vyučujúceho, službukonajúceho učiteľa
* používanie mobilného telefónu aj po upozornení
* neprimerané riešenie konfliktov so spolužiakmi (nadávky, roztržky)
* manipulácia so zariadením školy, ktorej následkom môže byť úraz žiakov a zamestnancov
* zhotovenie audio a video záznamov na vyučovacej hodine bez súhlasu vyučujúceho a v priestore školy

### Hrubé porušenie:

* hrubé, vulgárne a arogantné správanie k učiteľom, zamestnancom školy a spolužiakom
* útok na učiteľa
* šikanovanie spolužiakov vrátane kyberšikany
* fyzické ublíženie sebe alebo spolužiakom
* vydieranie
* krádež
* fajčenie, užívanie alkoholu, drog v škole i mimo nej
* úmyselné ničenie školského majetku
* zneužitie osobných údajov a fotografií zamestnancov školy a žiakov na internete a v iných médiách
* spáchanie priestupku alebo trestného činu (*aj mimo školy – vyžaduje právoplatné rozhodnutie*)
* zverejnenie audio a video záznamov (*zhotovených na vyučovacej hodine bez súhlasu vyučujúceho*) na internete alebo v iných médiách.

### **Neospravedlnená neúčasť na vyučovaní**

* 1 – 4 neospravedlnené hodiny – 6 b,
* neospravedlnenú neúčasť žiaka na viac ako 4 vyučovacích hodinách, najviac 1 vyučovací deň – 9 b,
* opakovanú neospravedlnenú neúčasť žiaka na vyučovaní trvajúcu najviac 2 vyučovacie dni (*ak chýba vcelku*) alebo 12 hodín (*ak chýba jednotlivo*) – 12 b,
* neospravedlnená neúčasť žiaka na vyučovaní trvajúca viac ako 2 vyučovacie dni, (*ak chýba vcelku*) alebo viac ako 12 hodín (*ak chýba jednotlivo*) najviac 20 hodín – 24 b,
* ak žiak vymešká bez ospravedlnenia viac ako 15 vyučovacích hodín mesačne (*alebo 60 hodín za dlhšie obdobie*), riaditeľ školy bezodkladne oznámi túto skutočnosť obci, v ktorej má zákonný zástupca dieťaťa trvalý pobyt a ÚPSVaR,
* za neospravedlnenú absenciu od 21 do 60 vyučovacích hodín – 36 b,
* za neospravedlnenú absenciu od 61 vyučovacích hodín – 48 b

Výchovnými opatreniami sú pochvaly a iné ocenenia a opatrenia na posilnenie disciplíny žiakov.

1. Pochvaly a iné ocenenia

Žiakovi možno udeliť :

1. Pochvalu triednym učiteľom – udeľuje sa pred kolektívom triedy za:

* prospech – priemer do 1,0 (platí len pre 2. stupeň) – na konci školského roka za celý školský rok
* výbornú dochádzku do školy – 0 až 10 vymeškaných hodín (na konci školského roka)
* činnosť v prospech triedy nad rámec svojich povinností
* dlhodobú aktívnu prácu na vyučovaní
* vytváranie korektných vzťahov medzi spolužiakmi
* nezištnú pomoc, príkladný čin, pomoc spolužiakom
* zlepšenie si prospechu o jeden stupeň v porovnaní s predchádzajúcim klasifikačným obdobím (polrok).

Pochvala triednym učiteľom sa udeľuje bezprostredne po splnení podmienky a zapisuje sa do katalógového listu žiaka, Rodič sa o jej udelení písomne informuje.

1. Pochvalu riaditeľom školy – udeľuje sa pred všetkými žiakmi školy za:

* výborný prospech – priemer 1,0 (počas celej dochádzky)
* príkladný čin, verejné uznanie inou osobou alebo inštitúciou
* dlhodobú tvorivú činnosť v celoškolskom meradle zameranú na reprezentáciu školy na verejnosti

Návrh na udelenie pochvaly riaditeľom školy sa prerokuje v pedagogickej rade. Pochvala riaditeľom školy sa zapisuje do katalógového listu žiaka a písomne sa informuje zákonný zástupca.

1. Ďakovný list Rodičovského združenie za:

* Úspešnú reprezentáciu školy (umiestnenie na 1. – 3. mieste na regionálnom a vyššom kole, úspešný riešiteľ na celoslovenskom kole)

Ocenenie je spojené s finančnou odmenou vo forme poukážky.

1. Udelenie Diplomu riaditeľa školy – ocenenie žiakov, ktorí končia povinnú školskú dochádzku (v 9. ročníku) – udeľuje sa pred všetkými žiakmi školy za

* výborný prospech – priemer 1,0 (počas celej dochádzky) a zároveň umiestnenie na 1. – 3. mieste na regionálnom a vyššom kole súťaže
* výborný prospech – priemer 1,0 (počas celej dochádzky) a výsledok y Testovania 9 nad 90 % z obidvoch predmetov

Ocenenie je spojené s finančnou odmenou, ktorú poskytuje Rodičovské združenie pri škole. Návrh na udelenie ocenenia sa prerokuje v pedagogickej rade. Ocenenie končiacich žiakov sa zapisuje do katalógového listu žiaka.

1. Ochranné opatrenie
   1. ak žiak svojím správaním aj po udelení zápisu narúša vyučovanie do takej miery, že znemožňuje vyučujúcemu jeho vzdelávacie pôsobenie v triede, je potrebné žiaka z triedy vylúčiť,
   2. učiteľ poverí iného žiaka, aby privolal riaditeľku školy alebo niektorého zo zástupcov, aby prišli odviesť problémového žiaka z triedy do inej miestnosti, kde s ním bude uskutočnený pohovor. Ak sa priestupok bude opakovať, bude privolaný rodič žiaka a bude s ním vykonaný pohovor, z ktorého sa spíše záznam,
   3. ak žiak svojím správaním a agresivitou ohrozuje bezpečnosť a zdravie spolužiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania a umiestnenie žiaka do samostatnej miestnosti za prítomnosti pedagogického zamestnanca.

**Riaditeľ školy okamžite bezodkladne privolá** zákonného zástupcu, zdravotnú pomoc, policajný zbor a informuje ÚPSVaR, príslušné odd. SPODaSK.

*Poznámka:*

*Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam. Písomný záznam musí obsahovať informáciu o tom, aké ochranné opatrenie a na aký čas bolo použité, meno a priezvisko žiaka, informácia o priebehu ochranného opatrenia. Záznam musí obsahovať dátum a podpis učiteľa a riaditeľa školy.*

1. Opatrenie na posilnenie disciplíny

Na udelenie opatrenia na posilnenie disciplíny alebo zníženej známky zo správania je potrebné dosiahnuť určitý počet bodov stanovený ako minimálny počet bodov pre každé opatrenie alebo zníženú známku zo správania. Body sa sčítavajú len v jednom klasifikačnom období – za polrok. Do počtu bodov pre pridelenie opatrenia sa započítavajú všetky body od začiatku klasifikačného obdobia vrátane tých, za ktoré už bolo udelené opatrenie nižšieho stupňa. (*napr. ak žiak už mal v danom klasifikačnom období napomenutie triednym učiteľom, po získaní ďalších troch bodov mu bude udelené pokarhanie triednym učiteľom atď.*),

1. ak sa žiak dopustí závažného, hrubého porušenia disciplíny alebo viacerých menej závažných priestupkov a neospravedlnených hodín v krátkom čase, môže sa nižšie výchovné opatrenie vynechať a žiakovi bude hneď udelené vyššie výchovné opatrenie.
2. napomenutie triednym učiteľom sa udeľuje za porušovanie školského poriadku v rozsahu min. 6 b,
3. pokarhanie triednym učiteľom sa udeľuje za porušovanie školského poriadku v rozsahu min. 9 b,
4. pokarhanie riaditeľom školy sa udeľuje za porušovanie školského poriadku v rozsahu   min. 12 b,
5. hodnotenie správania žiaka navrhuje triedny učiteľ po prerokovaní s učiteľmi, ktorí v triede vyučujú,
6. napomenutie triednym učiteľom navrhuje triedny učiteľ a udeľuje sa bezprostredne po vykonaní priestupku.
7. napomenutie triednym učiteľom sa zapisuje do klasifikačného hárku a písomne sa informuje zákonný zástupca,
8. pokarhanie triednym učiteľom a riaditeľom školy navrhuje triedny učiteľ a schvaľuje riaditeľ školy po prerokovaní v pedagogickej rade. Zapisuje sa do katalógového listu žiaka: „Žiakovi bolo v .... polroku šk. roka ................. udelené pokarhanie triednym učiteľom / riaditeľom školy za ..........................................................................................“
9. písomne sa informuje zákonný zástupca,
10. udeleniu „opatrenia na posilnenie disciplíny“predchádza objektívne prešetrenie porušenia školského poriadku, predvolanie zákonného zástupcu a pohovor, z ktorého sa vyhotoví záznam,
11. kópia predvolania a záznam z pohovoru sú súčasťou dokumentácie žiaka,
12. ak sa zákonný zástupca nedostaví do školy bez ospravedlnenia, na kópiu predvolania triedny učiteľ dopíše: “Zákonný zástupca sa nedostavil na predvolanie v stanovenom termíne bez udania dôvodu. “

**Klasifikácia**   
Stupeň 1 /*veľmi dobré*/

* žiak uvedomene dodržiava školský poriadok a ustanovenia vnútorného poriadku školy, ojedinele sa dopúšťa menej závažných previnení,

Stupeň 2 /*uspokojivé*/

* žiak sa závažnejšie previnil alebo opakovane menej závažne previnil, neprispieva ku korektným vzťahom medzi spolužiakmi. Je prístupný výchovnému pôsobeniu a usiluje sa svoje chyby napraviť,

***Udeľuje sa za porušovanie školského poriadku v rozsahu min. 24 bodov***

Stupeň 3 /*menej uspokojivé*/

* správanie žiaka v škole i mimo školy je v rozpore s pravidlami správania a ustanoveniami vnútorného poriadku školy. Aj po udelení pokarhania od riaditeľa školy sa dopúšťa ďalších závažných a hrubých previnení voči školskému poriadku,

***Udeľuje sa za porušovanie školského poriadku v rozsahu min. 36 bodov***

Stupeň 4 /*neuspokojivé*/

* žiak sústavne porušuje pravidlá správania a vnútorný poriadok školy. Zámerne narúša korektné vzťahy medzi spolužiakmi a hrubými previneniami ohrozuje ostatných žiakov a učiteľov,

***Udeľuje sa za porušovanie školského poriadku v rozsahu min. 48 bodov***

Udeleniu zníženej známky zo správania predchádza predvolanie zákonného zástupcu a pohovor, z ktorého sa spíše záznam. Kópia predvolania a záznam z pohovoru sú súčasťou dokumentácie žiaka. Ak sa zákonný zástupca nedostaví do školy, na kópiu predvolania triedny učiteľ dopíše: “Zákonný zástupca sa nedostavil na predvolanie v stanovenom termíne bez udania dôvodu. “

Ak sa žiak previní už na začiatku klasifikačného obdobia (v 1. alebo 3. štvrťroku) tak, že jeho správanie musí byť klasifikované zníženou známkou zo správania, navrhne mu triedny učiteľ pokarhanie riaditeľom školy, ktoré bude prerokované na najbližšej pedagogickej rade. Až na konci klasifikačného obdobia  bude mať na vysvedčení príslušnú zníženú známku zo správania.  
Znížené známky zo správania navrhuje triedny učiteľ a schvaľuje riaditeľ školy po prerokovaní v pedagogickej rade. Udelenie zníženého stupňa zo správania sa odôvodní zápisom v katalógovom liste žiaka: „Žiakovi bola v .............  polroku šk. roka ......................... znížená známka zo správania za ..................................................................................................

**čl. 6**

**Dochádzka do školy**

1. Žiak je povinný chodiť do školy pravidelne a včas podľa rozvrhu svojich hodín a zúčastňovať sa činností, ktoré škola organizuje.
2. Ak žiak má vymeškať vyučovanie pre vopred známu príčinu, musí byť uvoľnenie žiaka vopred povolené. Žiadosť o uvoľnenie žiaka je
   1. písomné a podpísané rodičmi žiaka (zákonným zástupcom)
   2. ústne pri odchode žiaka zo školského vyučovania počas dňa, kedy žiaka osobne ospravedlní priamo rodič (zákonný zástupca).

Uvoľnenie žiaka je vedené v triednej knihe ako neprítomnosť žiaka na vyučovaní.

1. Ak sa žiak nemôže zúčastniť výchovno-vzdelávacieho procesu, zákonný zástupca je povinný bezodkladne túto skutočnosť oznámiť škole, najneskôr do 24 hodín.

4. Rodič má právo na ospravedlnenie neprítomnosti svojho dieťaťa v škole maximálne na 5 za sebou nasledujúcich vyučovacích dní. Na viac dní je nutné ospravedlnenie od lekára. Ospravedlnenku je potrebné priniesť do 3 dní po návrate do školy, inak sa absencia považuje za neospravedlnenú.

Uvoľnenie z vyučovania:

O uvoľnenie z vyučovania pre vopred známu príčinu požiada zákonný zástupca žiaka

**písomnou formou** z jednej vyučovacej hodiny príslušného vyučujúceho,

na jeden až päť dní triedneho učiteľa,

na viac ako päť dní riaditeľa školy, formou žiadosti, ktorá je zverejnená na

webovej stránke školy alebo si ju vyžiada od tr. učiteľa

5. Za dôvod ospravedlniteľnej neúčasti žiaka v škole sa uznáva najmä

1. choroba žiaka,
2. lekárom nariadený zákaz jeho dochádzky do školy,
3. mimoriadne nepriaznivé poveternostné podmienky,
4. náhle prerušenie premávky hromadných dopravných prostriedkov,
5. mimoriadne udalosti v rodine žiaka,
6. účasť žiaka na organizovanej športovej príprave, na súťažiach, prípadne v štátnej reprezentácii,
7. prípadne iné závažné udalosti, ktoré znemožňujú jeho účasť v škole na základe posúdenia riaditeľa školy.

6. Ak má triedny učiteľ odôvodnené podozrenie, že žiak alebo jeho zákonný zástupca (rodič)

porušujú povinnú školskú dochádzku žiaka, jeho neprítomnosť na vyučovaní sa považuje za

neospravedlnenú.

7. Ak má žiak viac ako 60 % vymeškaných hodín v  jednom polroku, za jeden predmet, môžu

vyučujúci alebo vedenie školyžiadať o vykonanie komisionálnejskúšky. Pri neúčasti žiaka na

vyučovaní za klasifikačné obdobie (štvrťrok), viac ako 30%, budú zákonní zástupcovia

upozornení písomnou formou.

8. Za neospravedlnené hodiny môže byť žiakovi navrhnuté výchovné opatrenie, znížená známka zo

správania, a škola oznámi rodičov žiaka na odbor soc. vecí a rodiny alebo na priestupkové

oddelenie pre zanedbanie povinnej školskej dochádzky.

9. Pri neospravedlnenej neúčasti na vyučovaní škola postupuje nasledovne:

* + za 1-4 neospravedlnené hodiny  - pokarhanie *triednym učiteľom*
  + za 5-12 neospravedlnených hodín -  pokarhanie *riaditeľom školy*
  + za 13-19 neospravedlnených hodín - znížená známka zo správania, stupeň 2
  + za 20-39 neospravedlnených hodín - znížená známka zo správania, stupeň 3
  + za 40-59 neospravedlnených hodín - znížená známka zo správania, stupeň 4

10. Za neospravedlnenú hodinu sa rátajú aj 3 neskoré príchody žiaka do školy ráno po 8,00 hodine.

11. Pri prekročení hranice *4 neospravedlnených* vyučovacích hodín, oznámi túto skutočnosť triedny

učiteľ preukázateľným spôsobom zákonnému zástupcovi žiaka a pozve ho na pohovor za

účasti vedenia školy a výchovného poradcu, z ktorého sa vyhotoví zápisnica.

12. Neospravedlnená neúčasť žiaka na vyučovaní, trvajúca viac ako 60 vyučujúcich hodín za

školský rok sa považuje za zanedbanie povinnej školskej dochádzky ( podľa Zákona 596/2003 Z.z.

o štátnej správe a školskej samospráve a o zmene a doplnení niektorých zákonov § 37 ods. 1

písmeno b ). V takomto prípade oznámi riaditeľ školy túto skutočnosť (Zákon 596/2003 Z.z. § 5

ods. 10)  obecnému úradu v mieste trvalého pobytu zákonného zástupcu dieťaťa.

**čl. 7**

**Organizácia vyučovania**

1. Žiak prichádza do školy v čase od 7.45 - 7:55 h. Po tomto čase sa škola uzamkne. Každá trieda

má pridelenú časť šatne, za ktorú sú žiaci daného ročníka zodpovední počas celého školského

roku. V šatni sa žiaci prezujú do hygienicky vhodných prezuviek (nie do tenisiek), odložia si

ošatenie do pridelenej skrinky.

2. Najneskôr do 7.55 h žiak zaujme svoje miesto v triede alebo v učebni.

Vyučovanie sa začína o 8.00 hodine.

 Rozvrh vyučovania :

* + - 1. hodina             08.00 - 8.45 h
    - 2. hodina             08.55 - 9.40 h
    - 3. hodina             09.50 - 10.35 h
    - 4. hodina           10.55 - 11.40 h
    - 5. hodina           11.50 - 12.35 h
    - 6. hodina           12.45 - 13.30 h
    - 7. hodina 14.00 - 14.45 h
    - 8. hodina 14.55 - 15.40 h

3. Na popoludňajšie vyučovanie prichádza žiak 5 minút pred jeho začiatkom. Žiaci čakajú na

vyučujúceho pred vstupom do šatne.

4. Na činnosti, ktoré organizuje škola, sa žiaci zhromažďujú na mieste a v čase určenom vyučujúcim

a schváleným riaditeľom školy. Účasť na mimoškolských akciách je podmienená informovaným

súhlasom rodičov.

5. Žiaci, ktorí prídu do školy skôr ako je stanovená doba, sa nesmú zdržiavať v budove školy, čakajú

pred vstupom do šatne. Pri zlom počasí sa otvorí vchod do šatne o 7.30 h, ale žiaci zostanú

v šatni. Do tried môžu odísť až pri prvom zvonení o 7.45 h. Neskorý príchod na vyučovanie musí

žiak odôvodniť u vyučujúceho v triede a u triedneho učiteľa.

6. Žiak je povinný prísť na vyučovanie načas s požadovanými pomôckami, prezutý vo vhodných

prezuvkách do triedy a telocvične.

7. Žiaci na bicykli, skateboarde, kolobežkách, kolieskových korčuliach a i. prichádzajú do školy na

vlastné nebezpečenstvo. Vstup do školy je na týchto športových zariadeniach a pomôckach

zakázaný, pričom škola za ich poškodenie alebo krádež nezodpovedá. Vo vnútorných priestoroch

školy je zakázané pohybovať sa na kolieskových korčuliach alebo iných športových zariadeniach.

8. Ak sa žiak z vážnych dôvodov nemohol pripraviť na vyučovanie, ospravedlní sa vyučujúcemu  pred

začiatkom vyučovacej hodiny.

9. Vyučujúci učiteľ určí službu, ktorá nahlási neprítomných, prinesie podľa jeho požiadaviek

pomôcky, zotiera tabuľu. V prípade, že v učebni má trieda poslednú vyučovaciu hodinu,

zodpovedá vyučujúci a služba za vyloženie stoličiek a poriadok v triede.

10. Žiak sa počas vyučovania nesmie zdržiavať na chodbách, v šatniach a iných priestoroch školy.

Priestory WC navštevuje podľa potreby. Po chodbe chodí primerane rýchlo, na schodisku po

pravej strane.

11. Prestávky využívajú žiaci na oddych, desiatu a prípravu učebných pomôcok. Počas prestávok sa

žiaci nenaháňajú, nenakláňajú z okien a nesedia na parapetných doskách, na zemi, schodoch.

12. V priebehu vyučovacieho procesu a počas prestávok žiak nesmie bez dovolenia opustiť budovu

školy.

13. V školskej jedálni sa žiaci správajú slušne, nehlučne a podľa pokynov osôb vykonávajúcich

dozor. Použité taniere a príbory žiaci nenechávajú na stole ale odnesú ich na určené miesto.

14. Žiak sa ku všetkým zamestnancom školy správa slušne a zdvorilo.

15. Škola organizuje školské výlety. Pre žiakov, ktorí sa na výlete nezúčastnia, zabezpečí sa

náhradné vyučovanie.

16. Súčasťou výchovy a vzdelávania žiakov je výchova zameraná na ochranu zdravia, spoločnosti a

prírody, a to vo vybraných predmetoch, pri účelových cvičeniach, branno-športových kurzoch a

záujmovej činnosti.

17. Súčasťou vyučovania telesnej výchovy je základný plavecký výcvik a základný lyžiarsky výcvik.

Škola organizuje lyžiarsky a plavecký výcvik formou výchovno-výcvikových zájazdov.

18. Súčasťou výchovy a vzdelávania žiakov je výchova k dopravnej disciplíne.

19. Škola vytvára podmienky na výchovu mimo vyučovania podľa potrieb a záujmov žiakov, na ten

účel sprístupňuje priestory ihriska a telocvičňu. Výchova mimo vyučovania sa zameriava na

záujmovú, rekreačnú, telovýchovnú a spoločenskú činnosť žiakov.

**čl. 8**

**Zásady správania žiakov**

1. Každý žiak má právo a povinnosť zúčastňovať sa povinného vyučovania i predmetov voliteľných a nepovinných, do ktorých sa prihlásil.
2. Žiak je povinný dodržiavať vyučovací čas a rozsah prestávok. Z nepovinných predmetov sa môže odhlásiť až po skončení polrokov, v prípade nedostatočného záujmu o prácu môže vyučujúci vysloviť nesúhlas s účasťou žiaka na nepovinnom predmete a vylúčiť ho aj v priebehu klasifikačného obdobia.
3. Žiak je povinný správať sa v škole slušne, dbať na pokyny pedagogických i ostatných zamestnancov školy, podľa svojich schopností sa svedomito pripravovať na vyučovanie a dodržiavať vnútorný poriadok školy. Žiak je zodpovedný za spôsobené materiálne škody, tieto musí buď odstrániť alebo finančne uhradiť.
4. Žiak je povinný neobmedzovať svojím konaním práva ostatných osôb zúčastňujúcich sa výchovy a vzdelávania.
5. Žiak je povinný správať sa tak, aby svojím konaním neohrozoval svoje zdravie a bezpečnosť, ani zdravie a bezpečnosť ďalších osôb zúčastňujúcich sa výchovno-vzdelávacieho procesu.
6. Žiak je povinný ctiť si ľudskú dôstojnosť svojich spolužiakov a zamestnancov školy a zároveň rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
7. Žiak je povinný študovať svedomito a riadne podľa svojich síl a schopností, osvojiť si vedomosti a zručnosti a získavať návyky poskytované školou.
8. Žiak je povinný zachovávať zásady slušnosti, zdvorilosti a dobrých mravov voči pedagogickým zamestnancom, ostatných zamestnancom a voči spolužiakom v škole i mimo nej tak, aby robil dobré meno škole i sebe.
9. Po zazvonení na vyučovaciu hodinu sedí žiak na mieste určenom podľa zasadacieho poriadku a po vstupe učiteľa do triedy, ako aj pri jeho odchode z triedy po ukončení hodiny, ho zdraví povstaním.
10. Na vyučovacej hodine sa žiak správa slušne, sleduje činnosť v triede, je aktívny, nenašepkáva, neodpisuje, nevyrušuje.
11. Na vyučovanie si žiak nosí  pomôcky podľa pokynov vyučujúcich  jednotlivých predmetov.
12. Ak chce žiak odpovedať alebo sa vyučujúceho niečo spýtať, hlási sa zdvihnutím ruky.
13. Ak sa žiak na vyučovanie nepripravil, má možnosť ospravedlniť sa vyučujúcemu na začiatku hodiny s uvedením dôvodu.
14. Vyučovanie smie žiak opustiť len so súhlasom vyučujúceho.
15. Manipulovať s oblokmi, závesmi, žalúziami, svetelnými vypínačmi, audiovizuálnou technikou môžu žiaci len so súhlasom pedagóga.
16. Do školy je zakázané nosiť, prechovávať a užívať akékoľvek drogy, omamné látky, zbrane, aj ich atrapy. Porušenie zákazu sa klasifikuje ako hrubé narušenie disciplíny.
17. Počas prestávky sa žiak pohybuje primerane rýchlo, neruší a neobmedzuje spolužiakov, bez dovolenia nesmie opustiť budovu školy. Žiaci sa správajú voči sebe slušne a tolerantne, neriešia osobné problémy neslušnými výrazmi, prípadne fyzickým násilím. Nezneužívajú fyzicky slabších spolužiakov na vykonávanie rôznych ponižujúcich úkonov. V prípade zistenia šikanovania, situáciu rieši triedny učiteľ a bez výnimky každého žiaka potrestá zníženou známkou zo správania.
18. Žiaci majú zakázané vykláňať sa z okien a vyhadzovať von papier a iné odpadky.
19. Počas malých prestávok žiak bez dôvodu neopúšťa triedu. Prestávky sú určené na prípravu pomôcok pre ďalšiu vyučovaciu hodinu, použitie WC, vykonanie osobnej hygieny.
20. Žiakom školy je zakázané fajčiť v areáli školy a pri činnostiach organizovaných školou.
21. Žiaci majú zakázané prinášať do školy alebo na činnosti organizované školou alkoholické nápoje, drogy a iné zdraviu škodlivé látky, používať ich v škole alebo pri činnostiach organizovaných školou a tiež prinášať veci ohrozujúce život a zdravie a veci, ktoré by mohli rozptyľovať pozornosť ostatných žiakov pri vyučovaní a veci (časopisy a iné) ohrozujúce morálku.
22. Vstup do školskej jedálne je povolený iba stravujúcim sa žiakom a v školskej jedálni sa žiaci zdržujú iba počas konzumácie stravy.
23. V školskej jedálni sa žiaci správajú disciplinovane, riadia sa pokynmi pedagogického dozoru a pracovníčok jedálne.
24. Po skončení vyučovania idú žiaci domov. Zdržiavať sa bez dozoru a súhlasu pedagóga v budove školy alebo iných priestoroch školy nie je dovolené.

## 

## **Žiakom školy sa odporúča:**

* nenosiť do školy a na činnosti organizované školou cenné veci a väčšie sumy peňazí; za ich stratu alebo odcudzenie škola neručí,
* nahlásiť triednemu učiteľovi, v prípade jeho neprítomnosti zastupujúcemu triednemu učiteľovi alebo učiteľovi vykonávajúcemu dozor odcudzenie učebných pomôcok (napr. kalkulačka, úbor na telesnú výchovu) alebo časti odevu a obuvi,
* dodržiavať režim dňa tak, aby mal dostatok času na regeneráciu svojich síl – večierka o 22.00 hod.

**čl. 9**

**Správanie žiakov počas prestávok**

1. Malé prestávky trvajú 10 minút, po 4. a 5. hodine - 5 minút, veľká prestávka po tretej vyučovacej

hodine trvá 20 minút. Ani cez prestávky nie je dovolené žiakom opustiť budovu školy.

2. Počas malých prestávok žiak  neodôvodnene neopúšťa triedu. Prestávky sú určené najmä na

prípravu pomôcok pre ďalšiu vyučovaciu hodinu, použitie WC, vykonanie osobnej hygieny. Žiak

desiatuje cez prestávku po druhej vyučovacej hodine.

3. Počas prestávok môžu žiaci navštíviť školský automat, nesmú však kvôli tomu prísť neskoro na

vyučovaciu hodinu.

4. Cez prestávku chodia určení žiaci pre pomôcky s príslušným vyučujúcim.

5. Presun žiakov do odborných učební sa koná 5 minút pred zvonením. Na I. stupni sa žiaci

presúvajú pod dozorom učiteľa.

6. Žiaci sa pred hodinou telesnej výchovy presúvajú do šatne pod dozorom vyučujúceho, z ktorého

hodiny odchádzajú. V šatni ich prevezme vyučujúci telesnej výchovy.

7. Žiaci majú zakázané vykláňať sa z okien a vyhadzovať von papiere a iné odpadky. Zbytočne sa

nezdržiavajú na toaletách, nehádžu smeti, odpadky a kotúče toaletného papiera do záchodových

mís, pisoárov a umývadiel.

8. Pri priaznivom počasí sa žiaci na veľkú prestávku disciplinovane v šatni prezujú (v chladnom

počasí aj teplejšie oblečú) a presunú sa  na školský dvor. Veľkú prestávku na školskom dvore

využívajú žiaci na voľný pohyb, ale svojím správaním nesmú ohrozovať ostatných žiakov.

V nepriaznivom počasí ostávajú žiaci vo svojich triedach, alebo podľa rozhodnutia

službukonajúceho učiteľa môžu ísť do telocvične.

9. Z veľkej prestávky na školskom dvore sa žiaci v šatni prezujú, odložia si vrchné ošatenie a

vracajú sa do tried 5 minút pred začiatkom štvrtej vyučovacej hodiny.

10. Žiaci musia vždy vystupovať voči dospelým slušne (voči pedagogickým i nepedagogickým

pracovníkom), ako aj voči spolužiakom či ostatným žiakom.

11. Je prísne zakázané šikanovať spolužiakov alebo iných žiakov, vydierať, kradnúť a ubližovať si

navzájom.  Žiak, ktorý má podozrenie z vykonávania uvedených činností, mal by informovať

svojho triedneho učiteľa alebo výchovného poradcu.

**čl. 10**

**Správanie žiakov v školskom klube detí (ŠKD)**

1. Do ŠKD môžu žiaci prichádzať od 6,45 hod.
2. Pred prijatím dieťaťa do ŠKD rodič podá písomnú žiadosť o zápis do ŠKD a následne

vyplní osobný spis dieťaťa, na ktorom uvedie požadovanú dobu pobytu žiaka v ŠKD a spôsob

odchodu z ŠKD.

1. Neprítomnosť v ŠKD oznamujú rodičia vychovávateľke písomnou formou. Dochádzka je

**povinná.**

1. Žiaci, ktorí navštevujú školský klub, sa riadia pokynmi vychovávateľky. Za dieťa, ktoré sa bez

ohláseného dôvodu nedostaví do ŠKD, vychovávateľka **nezodpovedá.**

1. Na obed chodia deti spoločne pod vedením vychovávateľky, alebo v sprievode poverenej učiteľky.
2. V prípade neprítomnosti, dieťa musí byť rodičmi odhlásené zo stravovania, inak musí uhradiť

stravné.

1. Zo školského klubu môžu odísť žiaci len na **písomné vyžiadanie** rodiča, v inom prípade

vychovávateľka odovzdá žiaka rodičovi alebo rodičmi určenej osobe.

1. Deti si svoje veci odkladajú na určené miesta. Veci ľahko zameniteľné musia byť označené.
2. Vnútorný poriadok školy musí dieťa rešpektovať i v ŠKD.
3. Dieťa môže byť z ŠKD vylúčené, ak bezdôvodne vymeškal 14 dní alebo svojím **správaním**

**sústavne narúša činnosť v ŠKD.**

1. Prevádzka ŠKD je denne od 6:45 h.– do 7:45 h.– ranná družina a  poobede do 16:30 h.

**čl. 11**

**Odchod žiakov zo školy**

1. Po odchode z učebne zanechávajú žiaci svoje miesta upravené.

2. Po skončení poslednej vyučovacej hodiny urobia žiaci v okolí svojho miesta poriadok, odpadky

vyhodia do koša, vyložia stoličky a uložia si svoje veci do aktovky.

3. Žiaci sa organizovane pod dozorom učiteľa  presunú do šatne, kde sa prezujú, uložia si prezuvky

do skrinky, oblečú sa  a opustia budovu školy. Zbytočne sa nezdržiavajú v šatni, v priestoroch

školy ani pred budovou.

4. Zo školskej akcie môžu žiaci odísť len so súhlasom učiteľa. Miesto rozchodu musí byť určené

tak, aby zabezpečovalo neohrozený návrat žiakov domov.

5. Z vyučovania môžu odísť žiaci len na **písomné vyžiadanie** rodiča, v inom prípade vyučujúci odovzdá žiaka rodičovi alebo rodičmi určenej osobe.

6. Po vyučovaní žiak 1. stupňa pokračuje v ŠKD, ak nie je členom ŠKD , žiak odchádza domov

v sprievode rodiča, alebo sám v prípade, ak na začiatku školského roka zákonný zástupca

napíše povolenie o samostatnom odchode žiaka zo školy triednemu učiteľovi.

**čl. 12**

**Pedagogický dozor nad žiakmi**

1. Pedagogický dozor nad žiakmi plní funkciu bezpečnostnú a preventívnu a umožňuje pedagogickým zamestnancom školy resp. školského zariadenia, priamy styk so žiakmi a tým aj aktívne, výchovné pôsobenie na žiakov mimo výchovno-vzdelávacieho procesu.
2. Zamestnanci pri pedagogickom dozore sledujú a kontrolujú činnosť žiakov, sú oprávnení dávať im primerané príkazy a poučenia.
3. Pedagogický dozor nad žiakmi v škole, resp. mimo školy patrí medzi povinnosti pedagogických zamestnancov a zahŕňa sa do ich týždenného pracovného času a nie pedagogického úväzku. Vykonáva sa pri všetkých organizačných formách vyplývajúcich z výchovno-vzdelávacieho procesu, učebných osnov, podujatí organizovaných školou.
4. V škole vykonáva učiteľ dozor nad žiakmi pred vyučovaním, cez prestávky, po vyučovaní, pri ostatnej výchovno-vzdelávacej činnosti vyplývajúcej z učebných osnov, pri prechode žiakov z jednej budovy školy do druhej budovy školy, prípadne iného určeného miesta, kde sa koná vyučovanie, výchovná činnosť (ihrisko, školská dielňa, pozemok a pod.). Pri zabezpečovaní dozoru nad žiakmi v školách (školských zariadeniach) sa postupuje podľa rozvrhu dozorov, schválených riaditeľom školy (školského zariadenia).
5. Dozor nad žiakmi v škole sa začína 15 minút pred začiatkom vyučovania a končí sa odchodom žiakov zo školy po skončení vyučovania.
6. Mimo školy vykonáva učiteľ (pedagogický zamestnanec) dozor nad žiakmi pri praktickom vyučovaní, pri plaveckom a lyžiarskom výcviku, počas účasti žiakov na súťažiach, resp. pri ich príprave a na iných podujatiach organizovaných školou, pri vychádzke, výlete a exkurzii.

**čl. 13**

**Stravovanie v školskej jedálni**

1. je zakázané nosiť do jedálne tašky, telefóny a vrchné ošatenie
2. žiaci dbajú o poriadok a správne stolovanie
3. po jedle odnesú špinavý riad k okienku zberu špinavého riadu
4. žiaci sa správajú slušne a zdvorilo k personálu kuchyne
5. žiaci sa riadia pokynmi pedagogického dozoru v školskej jedálni

**čl. 14**

**Starostlivosť o ochranu zdravia žiakov, bezpečnosť pri vyučovaní a školských akciách**

1. Všetci žiaci sú so zásadami bezpečnosti a ochrany zdravia v škole oboznámení na začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach, sú žiaci oboznámení s pokynmi na predchádzanie úrazom.
2. Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.
3. Žiak musí byť v škole a na všetkých školských a mimoškolských podujatiach oblečený a upravený vhodne a čisto.
4. Žiak je povinný počas vyučovania, prestávok, ako i na podujatiach organizovaných školou chrániť svoje zdravie a zdravie spolužiakov.
5. Všetci žiaci školy sú povinní rešpektovať dozor konajúcich učiteľov školy.
6. Žiaci nesmú v škole ani v areáli alebo priestoroch školy fajčiť, piť alkoholické nápoje, požívať toxické látky a drogy.
7. Žiak dôsledne dodržiava hygienické zásady najmä tým, že si umyje ruky po použití WC i pred každým jedlom.
8. Vyučujúci pedagóg je povinný zohľadňovať výšku a vzrast žiaka ako aj prípadné zrakové alebo sluchové poruchy žiaka.
9. Pri činnostiach, pri ktorých vzniká riziko úrazu, je pedagóg pred ich začatím povinný poučiť a upozorniť žiakov na ich možné nebezpečenstvo vzniku úrazu.
10. Prvú pomoc je povinný poskytnúť každý zamestnanec školy.

**čl. 15**

**Ochrana pred sociálno-patologickými javmi** - **drogy**

* škola plní úlohu školského poradenstva a prevencie – koordinátor prevencie drogových závislostí, ktorý spolupracuje s výchovnou poradkyňou a triednymi učiteľmi,
* škola spolupracuje s preventívnymi a poradenskými zariadeniami, zaoberajúcimi sa prevenciou (*CPPPaP, OR PZ, MsP),*
* škola uplatňuje v oblasti ochrany a prevencie žiakov pred sociálno-patologickými javmi a omamnými látkami v súlade s POP MŠ a Národným programom boja proti drogám tieto opatrenia:  
  a) triedni učitelia sú povinní zaradiť do plánu triednických hodín problematiku drog a drogových závislostí,  
  b) učitelia sú povinní priebežne monitorovať zmeny v správaní žiaka a v prípade oprávneného podozrenia prechovávania, distribúcie alebo užívania alkoholu a drog bezodkladne privolajú (*zákonných zástupcov, MsP, OR PZ*)

**V prípade podozrenia na užitie akejkoľvek návykovej látky v záujme ochrany zdravia, života a integrity žiaka škola bude postupovať podľa týchto zásad:**

* pohovor žiaka s triednym učiteľom, školským koordinátorom, výchovnou poradkyňou a riaditeľkou školy,
* predvolanie rodičov do školy,
* podrobenie sa dychovej skúške (pri podozrení na užitie alkoholu) alebo laboratórnemu testu (v prípade podozrenia na užitie drogy),
* v prípade odmietnutia vyšetrenia a spolupráce v zmysle predchádzajúcich bodov škola bude podozrenie na užitie, prechovávanie a distribúciu drog považovať za opodstatnené a bude postupovať v zmysle školského poriadku,
* v prípade pozitívneho výsledku škola odporučí rodičom (zákonným zástupcom) žiaka spoluprácu s odbornými pracoviskami na drogovú problematiku a bude postupovať v zmysle školského poriadku – hrubé porušenie školského poriadku,
* v prípade podozrenia na dílerstvo, škola okamžite informuje políciu,
* ak sa jedná o závislosť na droge, škola odporučí žiaka do starostlivosti protidrogového oddelenia psychiatrie.

Deti majú prvú skúsenosť s alkoholom vo veľmi skorom veku. Podľa údajov ministerstva zdravotníctva je priemerný vek prvého kontaktu okolo 10 rokov a napriek preventívnym programom sa nedarí odradiť od pitia alkoholu 11 - 14 ročné deti. Sociálny tlakvrstovníkov je jednoducho silný a cena alkoholu zase príliš nízka, čo ho robí veľmi dostupným aj pre nižšie ročníky. Od minulého roka však platí novela zákona o ochrane pred zneužívaním alkoholických nápojov, ktorá deťom pri pití viac pristrihuje krídla.

*Prešľap detí môže riešiť polícia*, ktorá posunie priestupok na príslušné úrady. Rodičom hrozia pokuty a môžu prísť aj o prídavky.

Maloletí (do 15 rokov), ani mladiství (do 18 rokov) podľa § 2 ods. 2 zákona č. 219/1996 Zb. NR SR (o ochrane pred zneužívaním alkoholických nápojov) nesmú požívať alkoholické nápoje alebo iné návykové látky. Sú tiež povinní podrobiť sa vyšetreniu na zistenie alkoholu alebo na prítomnosť omamných látok alebo psychotropných látok, ak je dôvodné podozrenie, že požili alkoholické nápoje alebo iné návykové látky. Pre maloletých zároveň platí, že sa nesmú zdržiavať bez dozoru svojich zákonných zástupcov po 21.00 hodine na verejne prístupných miestach, v ktorých sa podávajú alkoholické nápoje.

* Novela z roku 2018 rozviazala ruky polícii a oprávňuje ju vyzvať maloletých a mladistvých, aby sa podrobili vyšetreniu, ak vznikne dôvodné podozrenie, že došlo k porušeniu zákonom stanoveného zákazu (toto dovtedy policajtom chýbalo a dodržiavanie zákazu pitia alkoholu bolo obmedzené),
* oprávnení vyzvať maloleté a mladistvé osoby na vyšetrenie na zistenie alkoholu alebo iných návykových látok sú podľa zákona nielen príslušníci Policajného zboru, ale aj zamestnanci obecnej a mestskej polície (ďalšie osoby menuje zákon),
* vyšetrenie na zistenie alkoholu sa vykonáva dychovou skúškou prístrojom, ktorým sa určí objemové percento alkoholu v krvi,
* ak sa osoba odmietne podrobiť takému vyšetreniu, možno vykonať lekárske vyšetrenie odberom a laboratórnym vyšetrením krvi alebo iného biologického materiálu. Ak osoba odmieta takéto lekárske vyšetrenie, stupeň opitosti určí lekár podľa medicínskych klinických príznakov,
* v prípade pozitívneho výsledku lekárskeho vyšetrenia je vyšetrovaná osoba povinná uhradiť tomu, kto o vyšetrenie požiadal, skutočne vynaložené náklady spojené s takýmto vyšetrením,
* policajný orgán oznámi príslušnému správnemu orgánu (obci podľa trvalého pobytu mladistvého), výsledok vyšetrenia na zistenie alkoholu, resp. na prítomnosť omamných látok alebo psychotropných látok, ak sa preukáže, že je pozitívny,
* následne príslušná obec, resp. mestská časť upovedomí listom mladistvého, jeho zákonných zástupcov a príslušný odbor sociálno-právnej ochrany a sociálnej kurately úradu práce, sociálnych vecí a rodiny, o začatí konania vo veci porušenia zákazu pitia alkoholických nápojov a predvolá dotknuté osoby na prerokovanie priestupku,
* priestupok sa prejedná na ústnom pojednávaní. Mladistvý vystupuje v konaní ako obvinený, jeho zákonní zástupcovia (rodičia) sú tiež účastníkmi konania. Po zákonnom poučení a oboznámení sa so spisovým materiálom sa všetky strany vyjadrujú k priestupku,
* na záver prijíma príslušný orgán opatrenia, ktoré vyplývajú zo zákona,
* za porušenie zákazu pitia alkoholu maloletou osobou môže obec uložiť zákonnému zástupcovi maloletého pokutu do výšky 33 eur. Pokutu možno uložiť do jedného roka odo dňa, keď zákaz, obmedzenie alebo povinnosť boli porušené,
* ak ide o mladistvú osobu do 18 rokov, uloží jej obec pokarhanie. V odôvodnených prípadoch uloží aj zákaz navštevovať verejne prístupné miesta a miestnosti, v ktorých sa podávajú alkoholické nápoje,
* o uložení pokuty, resp. pokarhania informuje obec aj príslušný úrad práce, sociálnych vecí a rodiny, ktorý následne zastaví prídavok na dieťa po dobu 3 mesiacov,
* úrad určí tzv. osobitného príjemcu (je ním obec podľa trvalého pobytu maloletého, resp. mladistvého) a po dobu troch po sebe nasledujúcich kalendárnych mesiacov nebude dostávať prídavok na dieťa rodič, ale obec.

**Diskriminácia, násilie**

Šikana na školách a v školských zariadeniach nesmie byť zamestnancami v žiadnej miere akceptovaná. Pedagóg musí šikanovanie bez meškania riešiť a každej jeho obeti poskytnúť okamžitú pomoc, v uvedenom sa riadi Smernicou 36/2018 k prevencii šikanovania detí a žiakov v školách a školských zariadeniach a Metodickou príručkou riešenia šikanovania na školách vypracované CPPPaP Pezinok.

* škola plní funkciu poradenstva a zabezpečuje prevenciu prostredníctvom výchovnej poradkyne,
* výchovná poradkyňa koordinuje spolu s triednymi učiteľmi všetky akcie zamerané na prevenciu diskriminácie a násilia. Raz ročne v spolupráci s triednymi učiteľmi dotazníkovou formou zisťuje medzi žiakmi prejavy diskriminácie a šikanovania,
* škola spolupracuje aj **s CPPPaP** a v prípade zistenia výskytu diskriminácie postupuje podľa nasledovných krokov:  
  a)    pohovor s postihnutým žiakom – zabezpečí výchovná poradkyňa,  
  b)    pohovor so žiakom prejavujúcim diskrimináciu (násilie) voči spolužiakovi – zabezpečuje výchovná poradkyňa,  
  c)    v prípade potreby kontaktuje škola **CPPPaP ....** , v spolupráci s ktorou zabezpečuje stretnutia so psychológom.

**Šikanovanie**

* úmysel bezprostredne smerujúci k fyzickému alebo psychickému ublíženiu druhému,
* agresia jedného žiaka alebo skupiny žiakov,
* opakované útoky,
* nevyrovnaný pomer síl medzi agresorom a obeťou.

Prejavy šikanovania:  
**Fyzické** – priame, aktívne – bitky, škrabance, kopance, úder, kopanie a pod., niekoho pošlem aby ho zbil, nepriame, pasívny – fyzické bránenie, aby si sadol, vstal, odišiel niečo si zobral ... atď.

**Psychické** **–** nepatria sem len verbálne útoky, ale aj rozširovanie nepravdivých informácii, ohováranie, klamstvá, rôzne symboly, kresby na zosmiešnenie, neslušné gestá a ignorácia.

Kyberšikanovanie a elektronické obťažovanie

**Kyberšikana a jej dôsledky**

* ide o útoky realizované prostredníctvom on–line priestoru/aplikácii,
* kyberšikana prevažne začína ako nevinný žart, ktorý postupne začne meniť život medzi rovesníkmi i v domácom prostredí,
* ponižovanie, urážanie, vydieranie, zastrašovanie a obťažovanie, ktoré sa deje prostredníctvom online priestoru/aplikácií a mobilných zariadení (prostredníctvom chatu, sms správ, mms správ, e-mailom, tweetom, komentárom, zverejnením komentárov iného, preposielaním správ, zverejnením fotografií správ alebo kópií správ alebo príspevkov).
* obeť aj agresor bývajú deti, ktoré majú problém nadväzovať zdravé, rovnocenné rovesnícke vzťahy,
* agresori si svoj pocit menejcennosti kompenzujú uplatňovaním moci voči slabším,
* agresormi môžu byť aj deti sebavedomé, avšak mohli vyrastať v rodinách s prísnymi emočne chladnými rodičmi, kedy sa deťom nedostávalo primeraného sebapotvrdenia, alebo z iných dôvodov nemajú rozvinutú empatiu,
* obeť býva často zraniteľný jedinec v sociálnom kontexte, teda sociálne menej zručný, s menej uspokojivými vzťahmi so sklonom k riskantnému správaniu on-line, off-line,
* útoky realizované on-line, najmä sociálnymi sieťami bývajú intenzívnejšie, nakoľko negatívna rovesnícka odozva sa deje pred veľkým publikom a obeť nevie, kto všetko bol jej svedkom,
* elektronickým obťažovaním je neoprávnené zverejnenie, sprístupnenie alebo preposlanie či zdieľanie fotografií, videa alebo zvukového záznamu (bez súhlasu alebo bez vedomia dotknutej osoby a to opakovanie alebo jednorazovo) iným osobám.
* psychické dôsledky kyberšikanovania bývajú bolestivejšie a traumatizujúcejšie.

Žiak sa môže svojím konaním dopustiť priestupku v zmysle zákona č. 372/1990 Zb. o priestupkoch (priestupok proti občianskemu spolunažívaniu, proti majetku) alebo trestného činu v zmysle zákona č. 300/2005 Z.z. Trestného zákona. Za priestupok je zodpovedný ten, kto dovŕšil vek 15 rokov. Trestne zodpovedný je ten, kto v čase spáchania činu inak trestného, dovŕšil 14 rokov.

**Postup pri riešení šikanovania**

* zaistenie ochrany obetiam,
* rozhovor so žiakmi, ktorí na šikanovanie upozornili, rozhovor s obeťou a agresormi,
* nájdenie vhodných svedkov,
* nikdy nekonfrontovať obete a agresorov!
* zabránenie agresorom krivo vypovedať, izolovanie, neumožnenie dohody na spoločnej výpovedi,
* kontaktovanie zákonných zástupcov – škola predvolá rodičov obete i agresorov na pohovor s riaditeľkou školy v prítomnosti výchovného poradcu alebo koordinátora prevencie, z ktorého sa vyhotoví zápis
* kontaktovanie CPPPaP alebo diagnostického centra,
* poskytnutie podpory obeti,
* udelenie agresorovi opatrenia vo výchove podľa závažnosti konkrétneho prípadu,
* nahlásenie prípadu ÚPSVaR a polícii.

**Rady pre žiaka - svedka šikanovania**

* informuj učiteľa, ktorému dôveruješ,
* vyhľadaj pomoc výchovného poradcu,
* porozprávaj sa s kamarátom, ktorý je obeťou,
* podpor jeho sebavedomie, ponúkni pomoc,
* pokús sa nenápadne zistiť podrobnosti šikanovania,
* taktne informuj rodičov kamaráta - obete,
* nezabúdaj, že chceš pomôcť kamarátovi a nie sa pomstiť násilníkom, reaguj primerane.

**Pedikulóza** - **povinnosti školského zariadenia:**

* v prípade výskytu vší aspoň u 1 žiaka zabezpečiť informovanosť všetkých rodičov detí príslušnej triedy alebo inej skupiny, v ktorej sa žiak zdržiaval,
* pri akomkoľvek podozrení učiteľa na možný výskyt vší - dieťa sa škriabe, je nesústredené pohľadom, prezerá si vlasovú časť hlavy atď. oznámi túto skutočnosť vedeniu školy a rodičovi,
* následne učiteľ odporučí rodičovi navštíviť príslušného obvodného pediatra za účelom potvrdenia diagnózy zavšivavenia,
* opatrenia v školskom kolektíve i v rodinách prebiehajú súčasne,  
  ak sa do 21 dní od výskytu vši v kolektívne neobjavia, ohnisko možno považovať za skončené.

**Povinnosti rodičov pri výskyte vší - zodpovednosť za dodržiavanie hygienických zásad v rodine, dodržiavanie osobnej hygieny vrátane:**

* výmena osobnej a posteľnej bielizne,
* pranie bielizne pri vysokých teplotách,
* pranie a dezinfekcia čiapok, šatiek, šálov, hrebeňov,
* pravidelné prehliadky vlasov detí,
* poslať dieťa do detského kolektívu bez vší a hníd,
* informovať detské kolektívne zariadenie o výskyte vší u svojho dieťaťa za účelom zabezpečenia opatrení aj v kolektívnom zariadení

**Všami napadnuté dieťa prekonáva prenosné ochorenie a dieťa s prenosným ochorením sa musí liečiť a nesmie navštevovať kolektívne zariadenie !!!**

O liečbe ochorenia alebo s tým súvisiacimi sekundárnymi kožnými ochoreniami a o dočasnom vyradení dieťaťa z kolektívu rozhoduje príslušný lekár. Dieťa sa do kolektívu môže vrátiť len s odporúčaním od lekára.

**čl. 16**

**Osobitné opatrenia pri vyučovaní**

**Osobitné opatrenia na hodinách**

**Telesná výchova:**

1. žiaci sú povinní dodržiavať všetky hygienické, bezpečnostné a poriadkové predpisy, o ktorých boli informovaní na úvodnej hodine telesnej výchovy, čo potvrdili podpisom,
2. úraz, ktorý sa stal žiakovi počas hodiny, je žiak povinný nahlásiť učiteľovi, ktorý úraz ošetrí a zabezpečí ďalšie opatrenia,
3. vstup žiakov do telocvične a z telocvične je výlučne s doprovodom učiteľa,
4. žiaci sú povinní cvičiť v dohodnutom cvičebnom úbore,
5. ak si žiak bezdôvodne nedonesie cvičebný úbor, vyučujúci mu do klasifikačného hárku zapíše poznámku: „ Žiak si nedoniesol cvičebný úbor na hodinu TSV."
6. žiaci prichádzajú do priestorov šatní v skupine 5 minút pred začiatkom hodiny TSV,
7. na telesnú výchovu musia byť prezlečení a prezutí do športového oblečenia a obuvi,
8. hodinky, šperky, peniaze alebo cenné predmety na TSV nepatria - miesto majú v skrinke (tieto predmety nosí žiak do školy na vlastné riziko),
9. je prísny zákaz v telovýchovných priestoroch jesť, piť, fajčiť a požívať alkohol alebo iné omamné látky a taktiež žuvačku!!!,
10. ak je žiak necvičiaci zo zdravotných dôvodov, predloží učiteľovi o tom potvrdenie pred začiatkom hodiny od rodiča max. 3-krát za polrok,
11. **ak je žiak necvičiaci, je povinný sa prezuť aj prezliecť a byť prítomný na vyučovaní**, učiteľ mu určí zamestnanie - pomocné merania, zapisovania výkonov, príprava náčinia a iné pomocné činnosti,
12. žiak vykonáva len takú športovú činnosť, ktorú mu určí učiteľ, dbá, aby  dodržiaval pokyny na bezpečné prevádzanie činností,
13. pri kolektívnych športoch má obzvlášť na zreteli bezpečnosť všetkých účastníkov,
14. pri cvičení používa len také športové náradie, náčinie, ktoré  určí učiteľ,
15. bez vedomia a priameho pokynu učiteľa sa nesmie zdržiavať v náraďovni,
16. po skončení cvičenia žiaci spoločne uložia športové náradie,
17. opustiť cvičebný priestor je možné len so súhlasom vyučujúceho,
18. z telocvične žiaci odchádzajú spoločne do šatní, po prezlečení čakajú na ďalšie pokyny vyučujúceho, nepoškodzujú pritom akékoľvek zariadenie šatní,
19. v priestoroch telocvične je zakázané manipulovať s otvoreným ohňom,
20. žiaci odchádzajú z priestorov šatní spoločne na pokyn vyučujúceho,
21. ak je žiak na základe rozhodnutia riaditeľky školy oslobodený z vyučovania predmetu, je počas vyučovania prítomný na hodinách telesnej výchovy; ak je vyučovací predmet zaradený ako prvá alebo posledná vyučovacia hodina dňa, môže byť žiak so súhlasom zákonného zástupcu uvoľnený z výchovy a vzdelávania.

**Technika**

* + 1. vyučujúci je povinný preukázateľne oboznámiť žiakov so základnými požiadavkami na bezpečnosť práce s ručnými nástrojmi (napr. kladivá, skrutkovače, kliešte, pilníky, a pod.)
    2. do učebne technickej výchovy smie žiak vstupovať iba v sprievode vyučujúceho a je povinný prísť na vyučovanie v primeranom pracovnom úbore
    3. žiak je zodpovedný za nástroje a náradie, ktorými je vybavené jeho pracovisko
    4. na začiatku vyučovacej hodiny je žiak povinný skontrolovať si svoje pracovisko, nástroje a náradie, pričom zistené nedostatky ihneď hlási vyučujúcemu
    5. žiak má zakázané pracovať s poškodeným náradím
    6. počas vyučovania každý žiak sleduje výklad vyučujúceho, riadi sa jeho pokynmi a nariadeniami
    7. žiaci vykonávajú len takú prácu, ktorá im bola pridelená a využívajú len tie nástroje, ktoré im boli určené.
    8. žiaci pri každej práci dodržujú bezpečnostné predpisy. Rešpektujú bezpečnostné pokyny vyučujúceho pri práci s jednotlivými nástrojmi a materiálom
    9. žiak má zakázané manipulovať s elektrickým prúdom a strojovým zariadením v učebniach technickej výchovy
    10. úmyselné a svojvoľné poškodenie zariadenia, nástrojov, náradia je povinný nahradiť ten, kto škodu zapríčinil
    11. žiak je povinný nahlásiť každý úraz vyučujúcemu, ktorý je povinný poskytnúť poranenému ošetrenie (prvú pomoc) a následne vykonať ďalšie opatrenia.
    12. na konci vyučovacej hodiny je žiak povinný očistiť pracovisko, očistiť, skontrolovať a uložiť pracovné náradie.

**Pestovateľské práce a práce na školskom pozemku**

1. žiaci vstupujú na školský pozemok v prítomnosti vyučujúceho a dodržujú jeho pokyny o bezpečnosti pri práci
2. žiaci sú povinní mať na vyučovacej hodine oblečené vhodné pracovné oblečenie a obuv
3. žiaci sú pri práci povinní dbať na bezpečnosť vlastnú i bezpečnosť spolužiakov.

**Informatika**

* prísť na vyučovanie v primeranom oblečení, ktoré by neprekážalo vo vyučovaní,
* do učebne smie žiak vstupovať iba v prezuvkách a v sprievode vyučujúceho,
* v učebni je zakázané jesť a piť,
* vyučujúci určí každému žiakovi jeho pracovné miesto – počítač,
* žiak sa na svoje miesto dostaví bez utekania, miesto si nesmie svojvoľne vymieňať,
* v prípade, že je na jedno miesto viac žiakov, je žiak povinný sa časovo podeliť so svojimi spolužiakmi,
* každý žiak je zodpovedný za jemu pridelený počítač a spôsobenú úmyselnú škodu na zariadení pridelenej výpočtovej techniky je povinný uhradiť zákonný zástupca žiaka,
* žiaci nevyrušujú pri práci svojich spolužiakov neprimeraným hlukom a zbytočným pohybom po učebni,
* žiaci sa pohybujú po učebni opatrne, dávajú pozor na elektrické rozvody, elektrické zásuvky a nezasahujú do elektrického obvodu počítača,
* je zakázané pracovať s poškodeným počítačom,
* žiaci sú povinní nahlásiť každú poruchu počítača alebo príslušenstva,
* žiaci bez vedomia vyučujúceho nezasahujú do systému počítača ani do jeho mechaniky,
* je zakázané bez súhlasu vyučujúceho používať súkromné nosiče na prehrávanie alebo nahrávanie súborov,
* po skončení vyučovacej hodiny žiaci v učebni dôkladne vyčistia priestor okolo počítačov, uložia stoličky, pričom venujú pozornosť elektrickým káblom.

**čl. 17**

**Iné povinnosti žiaka**

1. Žiaci oslovujú pracovníkov školy: pani riaditeľka, pani zástupkyňa, pán učiteľ, pani učiteľka, pani kuchárka, pani školníčka, pani upratovačka, pán školník.
2. Žiaci zdravia všetkých zamestnancov školy pozdravom „ Dobré ráno, Dobrý deň, Dobrý večer“ a pri odchode „ Dovidenia“.
3. Všetky písomnosti a potvrdenia žiaci vybavujú prostredníctvom triedneho učiteľa.
4. Počas pobytu v škole a na školských podujatiach je žiakom prísne zakázané fajčiť, požívať alkoholické nápoje a iné zdraviu škodlivé látky.
5. Žiak má prísne zakázané používať vulgárne výrazy.
6. Týždenníkov určuje triedny učiteľ, každý týždeň dvoch žiakov a ich mená zapíše do triednej knihy.
7. Žiakov konajúcich službu na chodbách podľa harmonogramu určuje triedny  učiteľ a zapíše ich do triednej knihy. Ich povinnosťou je udržiavať poriadok na chodbách, vzniknuté nedostatky hlásiť službukonajúcemu učiteľovi a dbať na dodržiavanie hygienických zásad v sociálnych zariadeniach.
8. V prípade neprítomnosti (lek. vyšetrenie, choroba...)  je žiak povinný sám ( na I. stupni aj prostredníctvom rodičov...) si zaobstarať informácie o prebranom učive a zadaných domácich úlohách, doučiť sa zameškané učivo, dopísať si poznámky do zošitov, vypracovať si domáce úlohy a po príchode do školy podľa potreby požiadať vyučujúceho o konzultácie.

Povinnosti týždenníkov sú:

* dvoch žiakov – týždenníkov v predstihu stanovuje triedny učiteľ na obdobie jedného týždňa, oboznámi ich s povinnosťami a kontroluje ich činnosť
* pred začiatkom vyučovania zotrú tabuľu, pripravia kriedy a iné  potreby na vyučovanie
* na začiatku hodiny hlásia neprítomných žiakov
* cez prestávky vetrajú, čistia tabuľu, pripravujú kriedy a dohliadajú na poriadok v triede
* po skončení vyučovania zotrú tabuľu, kriedu, špongiu a ostatné pomôcky uložia, zatvoria okná a skontrolujú čistotu v triede
* nahlásia triednemu učiteľovi nedostatky a poruchy, ktoré vznikli v priebehu vyučovania
* po uplynutí 10 minút hlásia vedeniu školy prípadnú neprítomnosť vyučujúceho na hodine
* pri neplnení si povinností môže triedny učiteľ stanoviť výkon činnosti týždenníkov na dlhšie obdobie

## **Vetranie v triedach**

* Vo vykurovacej sezóne sa vetrá otvorením veľkých okien na čas potrebný na výmenu vzduchu v miestnosti – niekoľko minút,
* Vo vykurovacej sezóne sa vetrá min. 2-krát (počas veľkých prestávok), na 1. stupni sa druhé vetranie môže realizovať po odchode žiakov na obed,
* za otvorenie okien je zodpovedný vyučujúci v danej triede – z triedy odchádza po otvorení okien (po 2. hodine aj po odchode žiakov),
* ak je potrebné vetrať počas hodiny, odporúča sa vetrať otvorením dvier na chodbu

Mimo vykurovacej sezóny je možné vetrať aj otvorením sklápacích okien do odklopenej polohy. Sklápacie okná je zakázané otvárať dokorán.

**čl.18**

**Práva a povinnosti zákonného zástupcu**

**1. Zákonný zástupca má právo:**

* vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.
* žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa tohto zákona,
* oboznámiť sa s výchovno-vzdelávacím programom školy alebo školského zariadenia a školským poriadkom,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia,
* vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
* byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.
* Požiadať o plnenie povinnej školskej dochádzky mimo územia SR.

**2. Zákonný zástupca dieťaťa alebo žiaka alebo zástupca zariadenia je povinný:**

* vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
* dodržiavať podmienky výchovno-vzdelávacieho procesu svojho dieťaťa určené školským poriadkom,
* dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
* nahradiť škodu, ktorú žiak úmyselne zavinil,
* prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom.

V prípade, že sa rozhodnete pre našu školu a chcete prihlásiť alebo vykonať prepis dieťaťa na plnenie povinnej školskej dochádzky medzi školami, je nevyhnutné postupovať v súlade s platnou legislatívou, nakoľko každý z rodičov je nezastupiteľným zákonným zástupcom dieťaťa a preto riaditeľ školy má povinnosť pri zápise/prepise dieťaťa vyžadovať písomný súhlas obidvoch rodičov*.*

* bez zbytočného odkladu oznámiť škole príčinu neprítomnosti dieťaťa na vyučovaní,

**čl. 19**

**Bezpečnostné opatrenia v osobitných prípadoch**

1. Plavecký výcvik
   * plavecký výcvik v škole vedie kvalifikovaný učiteľ telesnej výchovy poverený riaditeľom školy, prípadne externý zamestnanec, cvičiteľ (tréner) plávania s odbornou kvalifikáciou
   * pedagogický dozor pri dochádzke žiakov do plavárne zabezpečuje učiteľ školy alebo zamestnanec poverený riaditeľom školy
   * cvičiteľ plávania zodpovedá za zdravie a bezpečnosť žiakov
   * žiaci sú počas plaveckého výcviku poistení pre prípady úrazového poistenia
2. Lyžiarsky výcvik
   * vedúci lyžiarskeho zájazdu zodpovedá za riadnu prípravu a priebeh zájazdu
   * lyžiarsky inštruktor zodpovedá za výcvik zvereného družstva, zdravie a bezpečnosť jeho členov a podľa pokynov vedúceho zájazdu vykonáva pedagogický dozor
   * pred lyžiarskym zájazdom sú žiaci povinní priniesť prehlásenie rodičov
3. Škola v prírode
   * vedením školy v prírode poverí riaditeľ školy pedagogického zamestnanca školy
   * výchova mimo vyučovania v škole v prírode sa zameriava na telovýchovnú, turistickú a rekreačnú činnosť a na ochranu životného prostredia
   * v škole v prírode musí byť zabezpečená zdravotná starostlivosť
4. Školské výlety a exkurzie
   * každý školský výlet, exkurzia, výcvikový zájazd, alebo iné hromadné školské podujatie musí byť dôsledne pripravený a zabezpečený
   * plán organizačných opatrení pripraví triedny učiteľ, alebo poverený pedagogický zamestnanec, ktorý je povinný ho dať na schválenie riaditeľovi školy najmenej 2 dni pred začiatkom akcie
   * na výletoch sa môžu zúčastniť iba žiaci, ktorých zdravotný stav vyhovuje podmienkam a programu akcie
   * pedagogickí zamestnanci, ktorí sú poverení vedením výletu sú povinní žiakov vopred preukázateľne poučiť o celom programe, organizačných opatreniach a primeranom výstroji
   * žiaci musia na výlete rešpektovať príkazy dozor konajúcej osoby

**čl. 20**

**Súvisiace právne predpisy**

Zákon č. 245/2008 Z.z. o výchove a vzdelávaní v znení neskorších predpisov, vyhláška MŠ SR č. 231/2009  Z. z. o podrobnostiach a organizácii školského roka na základných školách, vyhláška č. 320/2008 Z. z. o základnej škole, zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, metodický pokyn č. 22/2011 – R na hodnotenie žiakov základnej školy, Zákon č. 138/2019 Z.z. o pedagogických zamestnancoch v znení neskorších predpisov, Deklarácia práv dieťaťa a Dohovor o právach dieťaťa, Zákon č.300/2005 Z.z. Trestný zákon v znení neskorších predpisov, Zákon č. 372/1990 Zb. o priestupkoch v znení neskorších prepisov, Zákon č. 564/1991 Zb. o obecnej polícii, Zákon č.171/1993 Z.z. o policajnom zbore v znení neskorších predpisov.

**čl. 21**

**Záverečné ustanovenia**

Vydaním tohto školského poriadku stráca platnosť doteraz platný „Školský poriadok “ platný od....................... . Bez vedomia riaditeľa/riaditeľky školy nikto nemá právo vydávať pokyny v rozpore s ustanoveniami tohto školského poriadku a so školským poriadkom musia byť preukázateľne oboznámení všetci pedagogickí zamestnanci školy, všetci žiaci školy a ich rodičia (zákonní zástupcovia).  
Školský poriadok je záväzný pre všetkých účastníkov výchovno-vzdelávacieho procesu v našej škole. Zmeny a doplnky ku školskému poriadku na základe prerokovania v pedagogickej rade a rade školy vydáva riaditeľ školy.

Školský poriadok bol schválený na pedagogickej rade školy dňa 31. 8. 2022 a nadobúda účinnosť od 1. 9. 2022. Do poznámok v triednej knihe je treba zapísať: Dňa 6. 9. 2022 boli žiaci oboznámení so Školským poriadkom platným od 1. 9. 2022.

V Lábe dňa 2.9. 2022

Žiaci budú oboznámení školským poriadkom dňa 6.9. 2022.

So školským poriadkom budú oboznámení rodičia na plenárnom rodičovskom združení dňa 8. 9. 2022, od 5.9.2022 bude zverejnený na web stránke školy.

Tento školský poriadok nadobúda platnosť a účinnosť dňom jeho podpisu riaditeľkou školy.

Mgr. Ľubica Chovanová

riaditeľka školy